
Riigihanke „Narva linna teede ja tänavate teekatte jooksvad remonttööd 2016” 
avatud hankemenetluse korraldamine 

1. Asjaolud ja menetluse käik
Narva linna tänavate remonditöödeks on 2016.a. eraldatud linna eelarvest 141 800 eurot (sh 28 300 eurot teede remont (Soldino tee - Soldino küla - Narva metskonda 65 teelõik; skeitplatsi ümber ehitamine (konstruktsiooni demonteerimine, uue platsi ehitamine ja konstruktsiooni paigaldamine)) ja teepeenarde kindlustamine). 
Vabariigi Valitsuse 18.02.2016. a korralduse nr 68 „Tasandus- ja toetusfondi jaotus 2016. aastal“ alusel on Narva linnale avalikult kasutatavate kohalike teede hoiuks eraldatud sihtotstarbelise eraldisena 429 375 eurot.
Seega ületab hankelepingu eeldatav maksumus riigihangete siseriiklikku piirmäära (250 000 eurot käibemaksuta) ning hankijal on kohustus korraldada RHS-is sätestatud korras riigihankemenetlus. 
Hankedokumendid on  vastavalt Narva Linnavalitsuse 08.03.2006.a määruse nr 298 „Riigi-hangete läbiviimise reglement“ §-dele 4 ja 5, Narva Linnavalitsuse 10.02.2016.a korraldusega nr 176-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud.

2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. 
RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt ehitustööde tellimine. 
RHS § 15 lg 1 p 2 järgi, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul ehitustööde hankelepingu ja ehitustööde kontsessiooni korral 250 000 eurot.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
3.
Otsus
3.1. 
Algatada riigihanke „Narva linna teede ja tänavate teekatte jooksvad remonttööd 2016“ avatud hankemenetlus, vastavalt lisatud hankedokumentidele.
3.2. 
Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks Linnamajandusosakonna Komunaalteenistuse teede vanemspetsialist Aleksandr Tšernossitov või teda asendav ametnik.
3.3.
Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga hankeleping.
4. 
Rakendussätted

4.1.
Korraldus jõustub seaduses sätestatud korras.
4.2.
Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

